Tamás Hajnal
**Tamás Hajnal** (s. 15. maaliskuuta 1981 Esztergom, Unkari) on unkarilainen jalkapalloilija, pelipaikaltaan hyökkäävä keskikenttäpelaaja. Hän edustaa Saksan Bundesliigassa pelaavaa VfB Stuttgartia.

Ura
---

Hajnal aloitti jalkapallon paikallisessa Zoltek SE Nyergesujfalussa vuonna 1985. Yhdeksän vuoden ikäisenä lahjakas Hajnal huomattiin ja Unkarin suurseura Ferencvárosi TC hankki hänet. Hän pelasi seurassa kaksi ottelua maan pääsarjassa vuonna 1997. Samana vuonna hän siirtyi Dunakanyar-Vác FC:hen, jossa hän ei kuitenkaan pelannut yhtään ottelua.

Vuonna 1998 Hajnal siirtyi saksalaiseen FC Schalke 04:een, jossa hän ei tehnyt läpimurtoa pelaten vain seitsemän Bundesliiga-ottelua. Seuran kakkosjoukkueessa hän teki 72 ottelussa 28 maalia. Vuonna 2004 Hajnal siirtyi belgialaiseen Sint-Truidenseen. Hän teki ensimmäisellä kaudellaan 29 ottelussa kuusi maalia. Hajnal siirtyi 2. Bundesliigaan 1. FC Kaiserslauterniin vuonna 2006. Hän pelasi kaudella 2006–2007 32 ottelua, joissa hän teki seitsemän maalia.

Hajnal siirtyi Bundesliiga-seura Karlsruher SC:hen kaudeksi 2007–2008. Hän teki 32 pelaamassaan ottelussa hyvät kahdeksan maalia. Heinäkuussa 2008 Hajnal siirtyi Borussia Dortmundiin 1,3 miljoonan euron sopimuksella. Hänen esityksen Dortmundin 4-0-voitossa Frankfurtia vastaan marraskuussa 2008 toi Hajnalille paikan Bundesliigan viikon joukkueessa; hän teki yhden maalin ja syötti kolme. Hän pelasi kaudella 2008–2009 30 ottelua Bundesliigassa ja teki niissä viisi maalia. Seuraavalla kaudella hän pelasi 21 ottelua. Hajnal loukkaantui vuonna 2010, eikä pystynyt pelaamaan Dortmundissa kaudella 2010–2011.

Tammikuussa 2011 Hajnal lainattiin VfB Stuttgartiin. Hän teki ensimmäisen maalinsa seurassa Frankfurtia vastaan helmikuussa 2011 2-0-voitossa. Toukokuussa 2011 Hajnal siirtyi pysyvällä siirrolla VfB Stuttgartiin sen vältettyä putoamisen.

Maajoukkueura
-------------

Hajnal debytoi Unkarin maajoukkueessa lokakuussa 2004 Ruotsia vastaan. Hän teki ensimmäisen maajoukkuemaalinsa lokakuussa 2007 ystävyysottelussa Puolaa vastaan. Hän teki kaksi maalia ystävyysottelussa Montenegroa vastaan. Hajnalin aikana Unkari ei ole selviytynyt kertaakaan lopputurnaukseen.

Saavutukset
-----------

**Joukkuesaavutukset**

* Saksan liigacupin toinen sija: 2001, 2002

**Henkilökohtaiset saavutukset**

* Unkarin vuoden jalkapalloilija: 2007, 2008
* Paikka Bundesliigan tähdistökentällisessä 2008 (bundesliga.de)
* Pro Urbe -palkinto: 2008

Lähteet
-------

1. ↑  Borussia Dortmund signs Tamás Hajnal Borussia Dortmund. Viitattu 9.6.2011. (saksaksi)
2. ↑  Bundesliga team of the week bundesliga.de.  Arkistoitu 14.2.2012. Viitattu 9.6.2011. (saksaksi)
3. ↑  VfB sign Tamas Hajnal on loan  31.1.2011. VfB Stuttgart.  Arkistoitu 4.3.2012. Viitattu 9.6.2011. (saksaksi)
4. ↑  Hajnal´s switch will turn into a permanent move if Stuttgart avoid relegation  31.1.2011. Borussia Dortmund. Viitattu 9.6.2011. (englanniksi)
5. ↑  Hajnal retains Hungarian award fifa.com.  Arkistoitu 5.11.2012. Viitattu 9.6.2011. (englanniksi)
6. ↑  Nyergesújfalu: Hajnal Tamás Pro Urbe Díjat kapott nemzetisport.hu. Viitattu 9.6.2011. (unkariksi)

Aiheesta muualla
----------------

* Hajnal weltfussball.de-sivustolla (saksaksi)
* Tamás Hajnal fussballdaten.de-sivustolla (saksaksi)